UMH17020061

Drög

Reglugerð

um (4.) breytingu á regluerð nr. 814/2010, um hollustuhætti á sund- og baðstöðum.

1. gr.

Eftirfarandi breytingar verða á 2. gr. reglugerðarinnar:

1. Við bætist nýr töluliður, sem verður, 12. tölul., svohljóðandi, og breytist númer annarra töluliða samkvæmt því: *Kalt ker*: Laug eða ker með köldu vatni þar sem hitastig vatnsins er á bilinu 0-16°C.
2. 12. tölul., sem verður 13. tölul., orðast svo: *Laug:* Ker eða þró með köldu eða volgu vatni, samheiti yfir hvers konar laugar stórar sem smáar.
3. 19. tölul., sem verður 20. tölul., orðast svo: *Sund- og baðstaður:* Hvers konar sundlaugar úti sem inni, setlaugar, iðulaugar, kennslulaugar, varmalaugar, endurhæfingarlaugar, barnalaugar, busllaugar, köld ker, laugar á hótelum og sumardvalarstöðum og baðstofur.

2. gr.

Eftirfarandi breytingar verða á 3. gr. reglugerðarinnar:

1. 1. mgr. orðast svo: Laugum er skipt í fjórar aðalgerðir, sundlaugar, varmalaugar, setlaugar og köld ker, með tilliti til mismunandi ákvæða um hitastig.
2. 1. ml. 2. mgr. orðast svo: Eftir gerð hreinsibúnaðar og miðlun á klór eru laugar flokkaðar í eftirtalda flokka:
3. Við 2. mgr. bætist við nýr flokkur, D flokkur, sem orðast svo:
**D flokkur**: Laugar, aðrar en sundlaugar, sem eru frá grunni hlaðnar og/eða steyptar, þ.e. botn og hliðar og hitaveituvatn er leitt í laugar úr nálægum hver eða afrennsli frá virkjun þó að undangenginni kælingu í a.m.k. 55°C. Umframvatni sem við það skapast er hleypt beint í útrennsli. Stjórnun klórmagns og sýrustigs er ónákvæm og síritun upplýsinga um klór og sýrustig er ekki til staðar. Leyfi má veita að undangenginni rannsókn á örveruinnihaldi baðvatnsins, sbr. I. viðauka. Þegar ekki er notaður klór skal vakin sérstök athygli á því í merkingum laugar. Rekstraraðila eða heilbrigðisnefnd er heimilt að takmarka gestafjölda í laugum sem falla undir D flokk.
4. Við ákvæðið bætist ný málsgrein, 3. mgr. sem orðast svo: Hvorki er gerð krafa um hreinsibúnað né sótthreinsun í köldum kerjum ef hægt er að tryggja heilnæmi vatnsins á annan hátt. Um heilnæmi vatns í köldum kerjum fer skv. 16. gr.

3. gr.

4. gr. reglugerðarinnar orðast svo:

 Nýjar laugar og endurbyggðar skulu uppfylla ákvæði um laugar í A flokki. Sækja má um til heilbrigðisnefndar að nýjar laugar og endurbyggðar laugar, sem ekki eru sundlaugar, falli undir ákvæði um laugar í D flokki.

 Laugar sem falla í B flokk skulu uppfylla ákvæði um sjálfvirkni, sbr. ákvæði um A flokk lauga. Heilbrigðisnefnd getur veitt laugum minni en 3 m³ sem ekki eru reknar í tengslum við sund- og baðstaði undanþágu frá ákvæðum um sjálfvirka klór- og sýrustigsstjórnun.

 Fyrir laugar sem falla í C eða D flokk er hægt að sækja um heimild til heilbrigðisnefndar um að nota ekki sótthreinsiefni. Leyfi má veita að undangenginni rannsókn á örveruinnihaldi baðvatnsins, sbr. I. viðauka. Þegar ekki er notaður klór skal vakin sérstök athygli á því í merkingum laugar.

 Sé náttúrulegt sýrustig baðvatns að jafnaði á bilinu 7-8 getur heilbrigðisnefnd heimilað að vikið sé frá ákvæðum um stjórnun sýrustigs. Heimild til undanþágu á einnig við um setlaugar með takmarkaða notkun.

4. gr.

Á eftir orðinu „setlaugum“ í 1. ml. 1. mgr. 12. gr. reglugerðarinnar koma orðin: og köldum kerjum.

5. gr.

Við 17. gr. reglugerðarinnar bætist ný málsgrein, 3. mgr. sem orðast svo: Ákvæði þessarar greinar á ekki við um köld ker.

6. gr.

Fyrirsögn I. Viðauka reglugerðarinnar verður: **Örverurannsóknir vegna ákvæðis 3. mgr. 4. gr. fyrir C og D flokk lauga.**

7. gr.

Í stað „1. janúar 2017“ í ákvæði til bráðabirgða komi: 1. janúar 2019.

8. gr.

Reglugerð þessi er sett með stoð í 15. tölul. 4. gr. laga nr. 7/1998, um hollustuhætti og mengunarvarnir, og öðlast þegar gildi.

*Umhverfis- og auðlindaráðuneytinu, XX.XX.2017*

F.h.r.